Fujianin tulout

thumb
Fujianin tulout ovat monikerroksisia rengasmaisia rakennuksia Fujianin maakunnassa Kiinassa. Ne on rakennettu puolustustarkoituksiin 1400- ja 1900-lukujen välisenä aikana. 46 tulouta on ollut Unescon maailmanperintöluettelossa vuodesta 2008.

Riisi-, tee- ja tupakkapeltojen keskellä sijaitsevat tulou-talot on rakennetttu savesta. Niissä on useita kerroksia pyöreän tai neliönmuotoisen sisäpihan ympärillä, ja niihin mahtuu jopa 800 ihmistä. Rakennuksen puolustamisen takia sisäpihalle on vain yksi sisäänkäynti ja ikkunat ulos vain ensimmäisen kerroksen yläpuolella. Samassa talossa voi asua koko klaani, jolloin se on kylä tai pieni kaupunki. Niissä on korkeat linnoitetut savimuurit, joita peittävät tiilikatot ja leveät räystäät. Monimutkaisimmat rakennelmat ovat peräisin 1600- ja 1700-luvuilta. Rakennukset jaettiin pystysuunnassa perheiden kesken, ja jokaisella oli käytössään kaksi tai kolme huonetta kussakin kerroksessa. Toisin kuin yksinkertaisesta ulkoasusta voisi päätellä, tulou-talojen sisätilat oli rakennettu mukavuutta ajatellen ja ne olivat usein runsaasti koristeltuja.

 Katso myös 
 Lout

 Lähteet 

 Aiheesta muualla 

Luokka:Fujian
Luokka:Kiinalainen arkkitehtuuri
Luokka:Unescon maailmanperintökohteet Kiinassa